Cap de Setmana Esportiu d´Alcàsser
Sin fecha

El cap de setmana del 15 de Maig ha vingut carregat d'esdeveniments competitius d'una importància destacable al municip d´Alcàsser.

Dos partits de futbol, sis d'handbol i la 34 edició de la mitja marató d'Alcàsser.´junt a l'èxit de l'equip local de Bàsket, que només fà uns dies que ha sigut proclamat campió de lliga en categoria preferent, classificant-se directament  per a la  pròxima temporada en 1ª autonòmica.

El Dissabte 14 a les 16:00 es va jugar l'últim partit de lliga per als veterans de l'Alcàser. Amb el resultat de 6-0 a favor de l'Alcàsser, el nostre equip local s'ha proclamat campió de lliga. ¡Ara queda jugar la 'Champions del veterans' per vore si promocionen a una categoria més alta!.

Alcàsser ha sigut la seu de la Fase d'Ascens a Primera Nacional, organitzada pel Club Handbol Alcàsser i amb la col·laboració de l'Ajuntament d'Alcàsser. Els resultats han sigut magnífics, tant esportiva com organitzativament. Tant el Club com a l'ajuntament han rebut l'enhorabona tant per part dels diferents equips visitants com pels responsables federatius. El nostre club local s'ha proclamat campió del Sector E.

També aquest cap de setmana ha tingut lloc en la nostra localitat la 34 mitja marató. La segona amb més solera del territori nacional. Amb una participació de al voltant dels 550 corredors i corredores.

I el Diumenge 15 de Maig tingueren lloc tres encontres esportius. Dos d'handbol i un de futbol.

A les 10:00 hores es van jugar el tercer i quart lloc en la clasificació de la Fase d'Ascens a Primera Nacional d'Handbol, entre el FORD MUGARRI ARRASATE i el H. MARRATXI. I a les 12:00, va tenir lloc l'encontre entre el C. H. ALCASSER i l'H. BORDILS, per a determinar els primer i segon lloc de la fase.

A la mateixa hora que començava l'últim partit del C.H. Alcàsser front al H. Bordils, tenia lloc al camp del Pla II, el primer encontre de la promoció de l'Alcàsser C.F., que aspira a jugar en categoria preferent la pròxima temporada. L'Alcàsser, de Primera Regional (Grup V), havia quedat classificat segon al campionat lliguer, la qual cosa li va donar accés a la fase de promoció a preferent. En el sorteig li va tocar jugar els dos partits contra el C.D. Serranos de València, el primer dels quals va ser disputat el passat Diumenge amb un resultat de 2-1 per als locals.

El segon partit de la promoció es jugarà al camp del C.D. Serranos el proxim Diumenge. Eperem  obtinguen tan bon resultat com al primer partit.